2022 11 10
LT
Europos Sąjungos oficialusis leidinys
L 290/583
6.5.9.2.
Prieš pat bandymo pradžią gaubtas keletą minučių prapučiamas oru, kol jame nusistovės foninė oro teršalų koncentracija.
Tuo pat metu taip pat įjungiamas (-i) kameros oro maišymo ventiliatorius (-iai).
6.5.9.3.
Išjungus bandomosios transporto priemonės galios pavarą, atidarius jos langus ir bagažinę (-es), transporto priemonė perkeliama į matavimo kamerą.
Oro maišymo ventiliatorius (-iai) sureguliuojamas (-i) taip, kad po bandomosios transporto priemonės degalų baku būtų sukurtas ne silpnesnis kaip 8 km/h oro srautas.
6.5.9.4.
Prieš pat bandymo pradžią nustatoma angliavandenilių analizatoriaus nulinė vertė ir matavimo aprėptis.
6.5.9.5.
Gaubto durys uždaromos ir patikimai užsandarinamos.
6.5.9.6.
Per 10 min. nuo durų uždarymo ir užsandarinimo išmatuojama angliavandenilių koncentracija, temperatūra ir barometrinis slėgis, kad būtų nustatyti pirminiai angliavandenilių koncentracijos gaubte (CHCi), baromet­ rinio slėgio (Pi) ir aplinkos temperatūros kameroje (Ti) rodmenys, naudojami paros bandymams.
Tai yra momentas, kai laikas Tstart = 0.
6.5.9.7.
Prieš pat kiekvieno ėminių ėmimo laikotarpio pabaigą nustatoma angliavandenilių analizatoriaus nulinė vertė ir matavimo aprėptis.
6.5.9.8.
Pirmojo ir antrojo išmetamųjų teršalų ėminių ėmimo laikotarpiai atitinkamai baigiasi po 24 val. ± 6 min. ir po 48 val. ± 6 min. nuo šio priedo 6.5.9.6 punkte nurodytos ėminių ėmimo pradžios.
Praėjęs laikas užregistruojamas.
Kiekvieno išmetamųjų teršalų ėminių ėmimo laikotarpio pabaigoje išmatuojama angliavandenilių koncent­ racija, temperatūra ir barometrinis slėgis ir šios išmatuotos vertės naudojamos paros bandymo rezultatams apskaičiuoti pagal šio priedo 7.1 punkte nurodytą lygtį.
Per pirmąsias 24 val. gautas rezultatas užregistruo­ jamas kaip MD1.
Per antrąsias 24 val. gautas rezultatas užregistruojamas kaip MD2.
6.6.
Nuolatinė sandarių degalų bako sistemų bandymo procedūra
6.6.1.
Jeigu degalų bako viršslėgio vožtuvo atidarymo slėgis yra 30 kPa arba didesnis
6.6.1.1.
Bandymas atliekamas šio priedo 6.5.1–6.5.3 punktuose (imtinai) aprašyta tvarka.
6.6.1.2.
Degalų išleidimas ir įpylimas Transporto priemonės degalų bakas ištuštinamas per 1 val. nuo važiavimo kondicionuojant iki bandymo pabaigos.
Degalai išpilami taip, kad transporto priemonėje įrengti sistemos degalų garų kontrolės įtaisai nebūtų neįprastai prapūsti oru arba neįprastai apkrauti.
Kad to reikalavimo būtų laikomasi, paprastai pakanka atsukti degalų bako dangtelį; jei to nepakanka, atjungiamas anglių filtras.
15 ± 2 proc. vardinės bako talpos vėl pripildoma etaloninių degalų, kurių temperatūra yra 18 ± 2 °C.
Šio priedo 6.6.1.3, 6.6.1.4 ir 6.6.1.5 punktuose aprašytos operacijos užbaigiamos per 36 val., o vykdant 6.6.1.4 ir 6.6.1.5 punktuose aprašytas operacijas transporto priemonę veikianti temperatūra neturi viršyti 25 °C.
6.6.1.3.
Stabilizavimas Per 5 minutes nuo degalų išleidimo ir pakartotinio įpylimo transporto priemonė kondicionuojama bent 6 val.
20 ± 2 °C aplinkos temperatūroje.
6.6.1.4.
Slėgio sumažinimas degalų bake Paskui slėgis degalų bake sumažinamas, kad nepakiltų iki neįprasto lygio.
Tai gali būti atliekama atidarant transporto priemonės degalų bako dangtelį.
Nepaisant slėgio sumažinimo būdo, pradinė transporto prie­ monės būsena atkuriama per 1 min.
6.6.1.5.
Anglių filtro užpildymas ir prapūtimas Šio priedo 5.1–5.1.3.1.3 punktuose (imtinai) nustatyta seka pasendintas anglių filtras užpildomas iki 2 g proveržio taško taikant šio priedo 6.5.5.4–6.5.5.4.5 punktuose (imtinai) nustatytą procedūrą ir paskui 25 ± 5 l per min. sparta prapučiamas išmetamųjų teršalų kiekį nustatančios laboratorijos oru.
Prapučiamo oro tūris pagal 6.6.1.5.1 punkto reikalavimus neturi viršyti nustatyto tūrio.
Pildymas ir prapūtimas gali būti atliekami: a) naudojant transporto priemonėje įrengtą anglių filtrą, kurio temperatūra yra 20 °C arba (pasirinktinai) 23 °C, arba b) atjungiant anglių filtrą.
Abiem atvejais bake nebeleidžiama mažinti slėgio.